b'\n_START_ARTICLE_\nSara Gama\n_START_PARAGRAPH_\nSara Gama (s. 27. maaliskuuta 1989 Trieste) on italialainen jalkapalloilija, pelipaikaltaan puolustaja._NEWLINE_Gama esiintyi ensimm\xc3\xa4isen kerran Italian naisten maajoukkueessa kes\xc3\xa4kuussa 2006. H\xc3\xa4n oli voittamassa alle 19-vuotiaiden Euroopan-mestaruutta vuonna 2008. H\xc3\xa4n edusti Italiaa naisten EM-kisoissa 2009, 2013 ja 2017. MM-kilpailuissa 2019 h\xc3\xa4n pelasi Italian joukkueen kapteenina kaikki viisi ottelua alusta loppuun. MM-kisojen p\xc3\xa4\xc3\xa4ttyess\xc3\xa4 h\xc3\xa4n on pelannut 115 maaottelua ja tehnyt niiss\xc3\xa4 kuusi maalia._NEWLINE_Seuratasolla Gama edustaa Juventusta. Aiemmin h\xc3\xa4n on pelannut muun muassa Bresciassa ja ranskalaisseura Paris Saint-Germainissa.'